Kære Boliusekspert Mikkel Storgaard.


I Politikens boligtillæg 3. februar anbefaler du kalkmaling til et gammelt hus.


Da muren skal kunne ånde anbefales normalt kulekalk, silikatmaling eller cementmaling.


Hvad er forskellen på kalkmaling og kulekalk?


Mvh.


Ulrik B


Maling facade gammelt hus - hvad er forskellen på kalkmaling og kulekalk?
Hej Ulrik,


Tak for din mail, og din interesse...


Jeg kender ikke lige historiken i det omtalte indlæg fra 3. februar, men her er mit svar:


Der er faktisk ikke den store forskel... Og måske alligevel


Kulekalk er en vådlæsket kalk, og Kalkmaling er en tørlæsket kalk, også kaldet hydratkalk. Det som kendetegner begge typer, er at de er lufthærdende, og påføres som laseringer, altså tynde lag, og aldrig hindedannende. Derfor er de lige anvendelige.


Kalkmalingen kan benyttes på kalk, og cement relateret puds, modsat Kulekalk som bedst hæfter på kalkrelateret puds.


Håber det er svar nok J

